గ్యాంగర్స్

గ్యాంగర్స్ (అనువాదం.  గ్యాంగ్‌స్టర్స్) 2025లో విడుదలైన భారతీయ తమిళ భాషా యాక్షన్ కామెడీ సినిమా. అవ్ని సినిమాక్స్, బెంజ్ మీడియా (పి) లిమిటెడ్ బ్యానర్‌పై ఖుష్బు సుందర్, ఏ.సి.షణ్ముగం, ఏ.సి. ఎస్. అరుణ్ కుమార్ నిర్మించిన ఈ సినిమాకు సుందర్ సీ దర్శకత్వం వహించాడు. సుందర్ సీ, వడివేలు, కేథ‌రిన్ థ్రెసా, వాణి భోజన్, భగవతి పెరుమాళ్ ప్రధాన పాత్రల్లో నటించారు. 

ఈ సినిమాలో సుందర్ సీ, వడివేలు 15 సంవత్సరాల తర్వాత కలిసి నటించారు గ్యాంగర్స్ ఏప్రిల్ 24న థియేటర్లలో విడుదలై, విమర్శకుల & ప్రేక్షకుల నుండి మిశ్రమ సమీక్షలను అందుకొని బాక్సాఫీస్ వద్ద సగటు వసూళ్లను సాధించింది.  

గ్యాంగర్స్ సినిమా మే 15 నుండి అమెజాన్ ప్రైమ్ వీడియో ఓటీటీలో త‌మిళంతో పాటు తెలుగులో స్ట్రీమింగ్ ప్రారంభమైంది. 
కథ
ఒక మారుమూల గ్రామాన్ని అన్నదమ్ములు మల్లేశ్‌ (మైమ్‌ గోపీ), కోటేశ్‌ (అరుళ్‌ దాస్‌) భయపెట్టి పాలిస్తుంటారు. ఈ ఇద్దరిని ఎవరూ ఎదిరించలేరు. ఈ క్రమంలో ఈ గ్రామంలోని ప్రభుత్వ పాఠశాలలో చదివే రమ్య కనిపించకుండా పోతుంది. ఈ స్కూల్‌లో టీచర్‌గా పని చేస్తున్న సుజిత (కేథరిన్‌), సింగరం (వడివేలు) పీఈటీ  ఈ విషయాన్ని పోలీసుల దృష్టికి తీసుకవెళ్తారు. ఈ క్రమంలో ఇదే స్కూల్‌కు శరవణన్‌ (సుందర్‌) పీఈటీగా వస్తాడు.   స్కూల్‌లో జరుగుతున్న పనుల నుంచి గ్రామంలో జరుగుతున్న అక్రమాలకు, అక్కడి అసలు దుండగుడెవరో  శరవణన్‌  తెలుసుకుంటాడు. రమ్య కనిపించకుండా పోవడానికి కారణం ఏమిటి? శరవణన్‌ నిజంగానే ఆ ఊరికి ‘పీఈటీగా వచ్చాడా ? ఆయన ఫ్లాష్‌బ్యాక్‌ ఏంటి? చివరికి  రమ్య ఆచూకీ తెలిసిందా ? లేదా? అనేదే మిగతా సినిమా కథ.
నటీనటులు

 శరవణన్ గా సుందర్ సీ
 సింగారం గా వడివేలు
 కేథ‌రిన్ థ్రెసా, సుజిత టీచర్ "సుజీ"  (స్మ్రుతి కె డబ్బింగ్ వాయిస్)
 మాధవిగా వాణి భోజన్
 మలైయరసన్ గా మైమ్ గోపి
 ముదియరసన్ గా హరీష్ పేరడి
 కొట్టాయరసన్ గా అరుళ్‌దాస్‌
 పాఠశాల ప్రధానోపాధ్యాయుడిగా విచ్చు విశ్వనాథ్
 పట్టసామిగా మునీష్ కాంత్
 నడిముత్తుగా భగవతి పెరుమాళ్
 అగసలింగంగా సంతాన భారతి, సుజిత తాతగా 
 మంత్రి మాసిలామణిగా మధుసూధన్‌రావు
 ముత్తరసు "ముత్తు"గా బేబీ ప్రభాకర్
 అమల్‌దాస్‌గా కాలైయన్
 చార్లెస్ గా TM కార్తీక్
 పాప్‌కార్న్ విక్రేతగా ఐఫోన్ రాజ్
 సురులిగా వెంకట్ రాఘవన్
 ఇన్‌స్పెక్టర్‌గా సుబ్రమణ్యపురం రాజా
 విద్యార్థిగా సెంబరుతి సంజయ్
  విమల్ (అతిథి పాత్ర)

పాటలు
ఈ సినిమాకు సి. సత్య సంగీతం అందించాడు. ఆయనకు తీయా వేలై సెయ్యనుమ్ కుమారు (2013), అరణ్మనై 3 (2021) తర్వాత సుందర్ సితో ఇది మూడవ సినిమా. ఆడియో హక్కులను సారెగామా సొంతం చేసుకుంది. "కుప్పన్"  మొదటి సింగిల్ 1 ఏప్రిల్ 1న విడుదలైంది. రెండవ సింగిల్ "ఎన్ వాన్మతియే" ఏప్రిల్ 21న విడుదలైంది.

మూలాలు

బయటి లింకులు

వర్గం:తమిళ సినిమా